Epilarea cu laser, tot mai populară printre bărbați. Un clujean a explicat de ce a ales procedura.
Epilarea cu laser prinde tot mai mult teren şi în rândul bărbaţilor. La un salon din Cluj peste 40% dintre clienţi sunt bărbaţi. Preţurile pentru o şedinţă de epilare variază între 150 lei și 650 lei.
S-au dus vremurile în care doar femeile sufereau pentru frumusețe. Trendul din ultima vreme arată că şi bărbaţii îşi doresc acelaşi lucru.Sorina Jucan, specialist epilare definitivă Beauty by Choice, explică:"Şi băieţii vin în aceeaşi măsură ca şi fetele la salon, deoarece vor să scape şi ei în mare parte de părul de pe faţă, să-şi definească foarte bine barba, de pe spate şi axilă. E mai puţin dureros, simţi doar nişte înţepături mici în comparaţie cu epilarea cu ceară care doare destul de tare."Un client al acestor servicii, Florin Damșa, antrenor de fitness își motivează alegerea:"Este prima mea şedinţă de epilare definitivă. Ca şi sportiv, înainte de concursuri făceam epilare normală cu ceară. Aşa ştiu că sunt epilat pe o perioadă mai îndelungată, ţinând cont că am şi şedinţe foto, mai fac filmări şi atunci trebuie tot timpul să stau să mă epilez, să mă grăbesc.".